Z A P I S N I K
34. sjednice Vijeća Mjesnog odbora Gračani,
održane u utorak, 26. ožujka 2024. u objektu MO Gračani, Isce 15
[bookmark: _heading=h.gjdgxs]s početkom u 18:00 sati

NAZOČNI ČLANOVI VIJEĆA:
Mirjana Štengl, Mirna Varga, Luka Perić, Tomislav Čegelj, Mladen Sabljić, Zdenka Novak, Ines Udodovsky

Predsjedava: Mirjana Štengl
Zapisnik vodi: Ines Udodovsky

Predsjednica konstatira da je prisutan dovoljan broj članova Vijeća MO te da Vijeće može pravovaljano odlučivati, otvara 34. sjednicu Vijeća Mjesnog odbora Gračani te konstatira da je zapisnik 33. sjednice vijeća jednoglasno usvojen.

DNEVNI RED:

1. Zahtjev građana za postavljanje prometnog ogledala – odvojak Gračansko Dolje kod kbr. 12-18A
2. Zahtjev građana za uvođenje dodatnog termina polaska noćne autobusne linije 233 u smjeru Markuševec – Mihaljevac (od 3:10 sati do 4:45 sati – linija ne prometuje – tramvajska noćna linija koja je u to vrijeme prometovala je ukinuta)
3. Zahtjevi za korištenje prostora
4. Druga radionica Plana potreba
5. Kulturni centar Gračani - Podsljeme
6. Izvještaj sa zajedničkog sastanka svih korisnika prostorija MS Gračani
7. Tekuća problematika  
8. Pitanja, prijedlozi i obavijesti

 
Ad 1 Zahtjev građana za postavljanje prometnog ogledala – odvojak Gračansko Dolje kod kbr. 12-18A

Nakon što je predsjednica upoznala vijećnike o zamolbi stanara jednog od odvojaka ( kod kč. br. 12-18 A), a  koji izlazi na Gračansko Dolje o nepreglednom i opasnom izlazu, zaključeno je da se podržava zamolba stanara za postavljanje prometnog ogledala, zaključak je donesen jednoglasno.

Ad 2 Zahtjev građana za uvođenje dodatnog termina polaska noćne autobusne linije 233 u smjeru Markuševec – Mihaljevac (od 3:10 sati do 4:45 sati – linija ne prometuje – tramvajska noćna linija koja je u to vrijeme prometovala je ukinuta)

Vezano za ovu točku dnevnog reda o uvođenju dodatnog termina polaska noćne linije 233 Markuševec – Mihaljevac, predsjednica je upoznala vijećnike o dopisu koji je poslan iz mjesne samouprave, te je ZET odobrio taj zahtjev. Zaključak je da MO jednoglasno prihvaća ZETov prijedlog. 

 

Ad 3 Zahtjevi za korištenje prostora

3.1 odobrava se zahtjev HSPD Podgorac jer se odnosi na zavičajnu zbirku u potkrovlju, ali ako trebaju i imaju neki veći sastanak, tada se trebaju pismeno najaviti predsjednici MO.
3.2 Stranka GLAS također traži korištenje prostora,  zaključak je da se odobrava korištenje prostora drugi utorak u mjesecu od 17.00 – 18.00, kao što je bilo i do sada.
3.3 Dom zdravlja Centar je podnio zahtjev za korištenjem prostora na prvom katu: soba br. 6, sanitarni čvor te dvoranu br. 4 od 7 – 15 sati. Zahtjev je jednoglasno odobren, ali je donesen zaključak da MO ne odgovara za njihov inventar te ukoliko namjeravaju dodavati ili micati namještaj i predmete iz prostorija, dužni su o tome obavijestiti predsjednicu MO.
3.4  Odobrava se udruzi Falaček prigorja korištenje prostorija MO prvi i treći ponedjeljak u mjesecu od 20.00 - 22.00
3.5  Odobrava se ŠRD Sportek utorak od 18.00 - 20.00 sati i četvrtak od 18.00 - 20.00
3.6  Odobrava se političkoj stranci SDP prvi utorak u mjesecu od 18.00 - 19.30
3.7  Odobrava se udruzi Ljudsko dostojanstvo prva srijeda u mjesecu od 16.00 - 19.00
3.8  Odobrava se političkoj stranci  HDZ Franjo Tuđman drugi petak u mjesecu od 18.00 - 19.00
3.9  Odobrava se političkoj stranci HNS drugi petak u mjesecu od 19.00 - 20.00
3.10  Odobrava se umjetničkoj udruzi Amadeus srijeda od 19.00 - 21.00
3.11  Odobrava se političkoj stranci HSS drugi četvrtak u mj od 17.00 - 19.00



Ad 4 Druga radionica Plana potreba

Vezano uz ovu točku dnevnog reda, dogovoreno je  i zaključeno je da se poslije Uskrsa iskoordiniraju aktivnosti. Ponude za inventar su od strane vijećnika Čegelja poslane na mjesnu samoupravu. Također, vijećnik  Čegelj je zvao DVD te su  oni suglasni za vježbu sa djecom, te im nije potrebna financijska potpora. Sve ponude za prvu radionicu predsjednica je poslala već na mjesnu samoupravu.


Ad 5 Kulturni centar Gračani - Podsljeme

Predsjednica nas izvještava o sastanku koji je imala sa udrugama koje koriste prostorije MO u Iscu 15 te se većina složila sa ovom inicijativom, predsjednica je također kontaktirala pročelnicu Gradskog ureda za kulturu  koja je dala podršku, zaključak MO je da molimo da se ovu odluku stavi na prvu sjednicu VGČ te da se ta odluka uputi na gradski ured za kulturu. 

Ad 6 Izvještaj sa zajedničkog sastanka svih korisnika prostorija MS Gračani

Predsjednica izvještava vijećnike o zajedničkom sastanku sa korisnicima MO, donesen je zaključak sa kojim su se svi složili, a to je da da će svi korisnici prostora mjesečno davati 2 EURA u zajedničku blagajnu, to će se davati voditeljici Gabrijeli (Fit & dance) te će ona kupovati sapune, papirnate ručnike i slično kako bi se mogla redovito održavati higijena u prostoru, a račun za kupljene potrepštine biti će prezentiran svim korisnicima.


Ad 7 Tekuća problematika

Gradski ured je poslao objašnjenje kako postupati u situaciji sa divljim svinjama koje su se pojavila u blizini kuća. Vijećnik  Sabljić kaže da gradska uprava treba ići prema MUP-u i Ministarstvu poljoprivrede jer lovci moraju imati odobrenje za upotrebu vatrenog oružja. Ne smiju upotrebljavati oružje na području manje od 300 m udaljenom od naselja. Grad i ministarstva moraju zajedno dogovoriti i koordinirati rješenje. Treba napisati dopis prema MUP-u i Ministarstvu poljoprivrede da se donese odluka o smanjenju preko brojnog stanja divljači i veprova na riviru broj 4.
Dodatno se čita zahtjev sa Gračanskih Dužica kod objekta 8e,  građanka je zamolila da mjesni odbor pošalje zahtjev da se sanira rupa. Prijedlog je jednoglasno usvojen. Zaključak je da će MO o tome obavijestiti mjesnu samoupravu. 

Ad 8 Pitanja, prijedlozi i obavijesti

Vijećnik Čegelj priča o prosvjedu sa Bukovca i konstatira da smo o tome trebali raspravljati.   Zaključak MO je da molimo VGČ da nam pošalje obavijest o tom problemu koji je raspravljan na VGČ, a MO o tome nije imao nikakvu informaciju, kako je u pitanju zdravlje ljudi te je u pitanju smrad koji se osjeća i na prostoru MO Gračani, molimo da nas o tome obavijeste. 


Sjednica završila u 19.00 sati

KLASA: 024-08/24-003/536
URBROJ: 251-13-11-2/003-24-2
Zagreb, 26. ožujka 2024.

Zapisnik obradila: Mirela Gašpert Bertić



Zapisničarka: Ines Udodovsky, v.r.                      Predsjednica MO Gračani: Mirjana Štengl, v.r.

